Diari Oficial de la Generalitat Valenciana


Sumari del DOGV 4002, del 18-05-2001 (2001/4335)

Notificació de l'acord d'iniciació d'expedient per al reintegrament per pagaments indeguts. Expedient número 16/12/00235/1993.
------------------------------------------------------------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4335


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de l'acord d'iniciació d'expedient per al reintegrament per pagaments indeguts. Expedient número 16/12/00248/1993. [2001/A4335]
  
El director general de Producció Agrària de la Conselleria d'Agricultura, Pesca i Alimentació, de conformitat amb l'article 59 de la Llei 30/1992, de 26 de novembre, notifica, mitjançant aquest escrit, al senyor Ernesto Girona Girona, amb domicili en el carrer Polo Bernabé, 25, 1a, porta 5 (codi postal 12061), de Vila-real, província de Castelló.
  
1. Que, per mitjà de l'escrit de data 28 de febrer de 2001, se li va remetre l'acord d'iniciació d'expedient de reintegrament per pagaments indeguts i se li concedia el corresponent tràmit d'audiència.
  
2. Que el contingut literal de la notificació és:
  
«Com a resultat dels controls efectuats sobre els expedients de forestació de superfícies agràries (en compliment del Reglament (CEE) núm. 3887/1992), es va procedir a visitar les finques objecte de forestació de l'expedient número 16/12/00403/93, el beneficiari del qual és el senyor Ernesto Girona Girona.
  
Aquesta visita de camp es va realitzar el dia 5 de maig de 2000 i es va comprovar que la superfície forestada que compleix la densitat mínima de plantes vives exigida en les ordres reguladores de l'ajuda és de 19,1177 hectàrees. Es va alçar acta de la visita, firmada per la tècnica encarregada de realitzar-la; es va notificar açò al beneficiari des dels Serveis Territorials de Castelló amb data 13 de juny de 2000, i en va quedar constància de recepció amb data 7 de juliol de 2000.
  
Com a contestació a l'acta enviada, el beneficiari presenta, amb data 7 d'agost de 2000, les notes cadastrals de les finques rústiques número 237, 295 i 296 del polígon 8 del terme municipal de Vilanova d'Alcolea (Castelló), emeses per l'Ajuntament, en les quals figura la superfície de les parcel·les objecte de sol·licitud de forestació, que no coincideix amb la superfície actualment forestada, tal com es demostra en el control de camp.
  
Per tant, atés que l'objecte de les subvencions concedides en aquesta línia de forestació de superfícies agràries té com a finalitat, entre altres, el manteniment de la superfície forestada durant un període mínim de 20 anys, tal com es va comprometre el beneficiari en el programa d'execució d'inversions forestals, que expressament en l'apartat f) diu que, en el cas d'obtenir ajudes per a despeses de forestació, el titular es compromet a mantenir la plantació com a mínim durant un període de 20 anys.
  
Atés que el beneficiari, per complir aquesta finalitat ha de mantenir forestada durant el període mencionat tota la superfície per la qual va rebre ajuda, que és de 44,18 hectàrees i complir en tota la superfície cada any la densitat de plantes vives consolidades indicada en l'Ordre de 2 d'agost de 1995, de la Conselleria d'Agricultura i Medi Ambient.
  
Atés que els compromisos mencionats no es compleixen en 25,0623 hectàrees.
  
Atés el que es disposa en l'article 47.9 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, cal procedir al reintegrament de les quantitats percebudes indegudament, acorda:
  
Primer. Iniciar expedient per al reintegrament d'51.978.256 pessetes per pagaments indeguts pels conceptes següents:
  
Despeses de forestació (25,0623 ha) 6.482.955
  
Prima de manteniment anualitat 1994 (25,0623 ha) 1.002.492
  
Prima de manteniment anualitat 1995 1.002.492
  
Prima de manteniment anualitat 1996 1.002.492
  
Prima de manteniment anualitat 1997 1.002.492
  
Prima de manteniment anualitat 1998 1.002.492
  
Segon. Atés el que es disposa en la normativa vigent, article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 8 del Reglament de Concessió d'Ajudes i Subvencions Públiques, es posa de manifest l'expedient iniciat, a fi que, en el termini de 15 dies hàbils comptadors a partir de l'endemà de la notificació d'aquest escrit, puga formular al·legacions i aportar la documentació que estime pertinent.»